CPN บวกกว่า1% รับข่าวซื้อที่ดินรังสิตเพิ่ม เล็งผุดบิ๊กโปรเจคมิกซ์ยูส โบรกฯเคาะเป้า 74 บ.
CPN บวกกว่า1% รับข่าวซื้อที่ดินรังสิตเพิ่ม เล็งผุดบิ๊กโปรเจคมิกซ์ยูส โบรกฯเคาะเป้า 74 บ. ล่าสุดอยู่ที่ 61.75 บาท บวก 0.75 บาท หรือ 1.23% มูลค่าซื้อขาย 90.20 ล้านบาท
CPN บวกกว่า1% รับข่าวซื้อที่ดินรังสิตเพิ่มเล็งผุดบิ๊กโปรเจคมิกซ์ยูส โบรกฯเคาะเป้า74บ. ล่าสุดอยู่ที่ 61.75 บ. บวก 0.75 บ. หรือ 1.23% มูลค่าซื้อขาย 90.20 ลบ.
10 ม.ค. 2563

ผู้สื่อข่าวรายงานว่า บริษัท เซ็นทรัลพัฒนา จำกัด (มหาชน) หรือ CPN ล่าสุด ณ เวลา 12.12 น. อยู่ที่ 61.75 บาท บวก 0.75 บาท หรือ 1.23% สูงสุดที่ 62 บาท ต่ำสุดที่ 60.75 บาท ด้วยมูลค่าซื้อขาย 90.20 ล้านบาท

โดย บล.เคทีบี (ประเทศไทย) ระบุในบทวิเคราะห์ว่า มีมุมมองเป็นกลางต่อการเข้าซื้อที่ดินย่านรังสิตจากบริษัทบริหารสินทรัพย์ กรุงเทพพาณิชย์ จำกัด หรือ BAM เพิ่ม 145 ไร่ ซึ่งเป็นที่ดินโรงงานไทยเมล่อนโปลีเอสเตอร์เดิม ติดถนนพหลโยธิน ตรงข้ามโรงกษาปณ์เพิ่มเติมอีก 145 ไร่คิดเป็นราคาเฉลี่ยต่อตารางวาที่ 2.6 หมื่นบาท และตอนซื้อในปี 2554 ที่ 1.6 หมื่นบาท ซึ่งถือว่าซื้อได้ถูกเพราะต่ำกว่าราคาตลาดที่ 3-6 หมื่นบาท เนื่องจากพื้นที่ดังกล่าวเป็นสีม่วงประเภทอุตสาหกรรมและคลังสินค้า แต่ปัจจุบันอยู่ระหว่างปรับปรุงผังเมืองใหม่ให้กลายเป็นสีแดงประเภทพัฒนาพาณิชยกรรมและที่อยู่อาศัย ซึ่งสามารถทำศูนย์การค้าได้คาดว่าจะรู้ผลได้ภายในปีนี้
ทั้งนี้มองว่าการที่ CPN ซื้อได้ถูกเพราะเชื่อว่าพื้นที่ดังกล่าวจะเปลี่ยนสีได้ และหากเปลี่ยนสีได้คาดว่า CPN จะนำที่ดินดังกล่าวทำเป็นโครงการ Mixed-use แต่ไม่น่าจะเกิดขึ้นเร็วเพราะโครงการดังกล่าวไม่ได้อยู่ใน Pipeline ภายใน 3 ปีของ CPN โดยยังคงคำแนะนำ “ซื้อ” ราคาเป้าหมายที่ 74 บาท